section_heading: Životopis
paragraph_text: Za života podigla je kapelu Sv. Križa koja se nalazi na uglu ulica 27. marta i Ferenca Szépa (pokraj Pravoslavnog groblja, blizu Dudove šume). Danas je to crkva. Opstala je do danas. U kripti ispod crkve nalazi se Marijino posljednje počivalište i posljednje počivalište njezinih najbližih srodnika. Po njezinu nalogu s Bajskog su groblja preneseni ostatci njezinih roditelja, braće i sestara (ako u svome životu sama ne stigne to napraviti), te je izrazila želju da se ondje pokopaju njezini posmrtni ostatci i njezina supruga Teodora, umrloga 1893. godine. Prema istraživanjima povjesničara Mirka Grlice, plan za tu kapelu projektirao je građevinski inženjer Géza Kocka, o čemu su pisale Subotičke novine od 12. kolovoza 1894. godine. Radovi su zgotovljeni postavljanjem križa na toranj 6. listopada 1894. godine. Proljeća sljedeće godine sastavila je oporuku. Osim što je ostavila imovinu (vrijednu milijun kruna, Neven, 5/1904.), obvezala je župu da na Dan mrtvih služi misu za pokojne članove iz obitelji Vojnić od Bajše.